Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Euroopan rautatieviraston perustamisesta annetun asetuksen (EY) N:o 881/2004 muuttamisesta /* KOM/2008/0136 lopull. - COD 2006/0274 */





[pic] | EUROOPAN YHTEISÖJEN KOMISSIO | Bryssel 7.3.2008 KOM(2008) 136 lopullinen 2006/0274 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Euroopan rautatieviraston perustamisesta annetun asetuksen (EY) N:o 881/2004 muuttamisesta 2006/0274 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Euroopan rautatieviraston perustamisesta annetun asetuksen (EY) N:o 881/2004 muuttamisesta TAUSTA Ehdotus toimitettiin Euroopan parlamentille ja neuvostolle (asiakirja KOM(2006) 785 lopullinen – 2006/0274 COD): | 13.12.2006 | Euroopan talous- ja sosiaalikomitea antoi lausuntonsa: | 11.7.2007 | Euroopan parlamentti antoi lausuntonsa ensimmäisessä käsittelyssä: | 29.11.2007 | Yhteinen kanta vahvistettiin yksimielisesti: | 3.3.2008 | KOMISSION EHDOTUKSEN TAVOITE Euroopan komissio ehdotti 13. joulukuuta 2006 toimenpiteitä, joiden tarkoituksena on tukea rautatiealan elvyttämistä poistamalla esteet, jotka haittaavat junien liikkumista Euroopan rautatieverkossa. Tällä aloitteella komissio pyrkii - helpottamaan junien vapaata liikkumista EU:ssa tekemällä veturien käyttöönottomenettelyistä tehokkaampia ja avoimempia, - yksinkertaistamaan sääntely-ympäristöä kokoamalla yhteen rautateiden yhteentoimivuutta koskevat direktiivit. Yksi ehdotetuista toimenpiteistä on Euroopan rautatieviraston perustamisesta annetun asetuksen muuttaminen siten, että virastolle annetaan uusia tehtäviä, joilla pyritään helpottamaan junien vapaata liikkumista. Viraston on erityisesti tarkoitus: - laatia vertailuasiakirja, josta käy ilmi, mitkä jäsenvaltioiden liikkuvan kaluston käyttöönoton alalla soveltamat kansalliset säännöt vastaavat toisiaan; - organisoida kansallisten turvallisuusviranomaisten verkon työtä, jotta voidaan asteittain vähentää kunkin jäsenvaltion soveltamien kansallisten sääntöjen määrää ja yksilöidä ne säännöt, joiden voidaan katsoa vastaavan toisiaan; - antaa teknisiä lausuntoja kansallisten turvallisuusviranomaisten tai komission pyynnöstä. Asetuksen muuttamisen yhteydessä katsottiin myös aiheelliseksi tarkentaa viraston tehtäviä niiden kokemusten perusteella, joita on saatu viraston perustamisen jälkeen erityisesti Euroopan rautatieliikenteen hallintajärjestelmän (ERTMS) ja liikkuvan kaluston rekisterien käyttöönotosta. YHTEISTÄ KANTAA KOSKEVAT HUOMAUTUKSET Asiaa käsittelevät kolme toimielintä pyrkivät pääsemään ehdotuksesta pikaiseen sopimukseen sen ensimmäisessä käsittelyssä. Tämä ei kuitenkaan ollut mahdollista johtuen Euroopan parlamentin pyynnöistä, jotka koskivat pääasiassa viraston asemaa suhteessa kansallisiin turvallisuusviranomaisiin. Neuvoston yksimielisesti vahvistama yhteinen kanta ei heikennä komission ehdotuksen keskeisiä tavoitteita eikä ehdotuksen perustana olevaa lähestymistapaa. Neuvoston yhteinen kanta sisältää jo osan Euroopan parlamentin ensimmäisessä käsittelyssä ehdottamista tarkistuksista. Siinä varmistetaan myös yhdenmukaisuus rautateiden yhteentoimivuudesta annettujen direktiivien uudelleen laaditun version (ehdotus KOM(2006)783 lopullinen – 2006/273 (COD)) kanssa, josta päästiin sopimukseen ensimmäisessä käsittelyssä. KOMISSION YKSITYISKOHTAISET HUOMAUTUKSET Komission hyväksymät Euroopan parlamentin tarkistukset, jotka on sisällytetty yhteiseen kantaan kokonaan tai osittain Tarkistus 2 kokonaisuudessaan lukuun ottamatta toiseksi viimeistä kappaletta, sillä virasto ja perustettava työryhmä organisoivat itse työnsä eri tekijöiden merkityksen perusteella. Tarkistus 3 , mutta olisi tarkoituksenmukaisempaa olla vahvistamatta tiettyä päivämäärää vaan sitoa määräaika asetuksen voimaantuloon. Tarkistus 7 sen mukaisesti, mitä sovittiin rautateiden yhteentoimivuudesta annettujen direktiivien uudelleen laaditun version ensimmäisessä käsittelyssä. Tarkistuksen 9 osalta voidaan todeta, että periaate, jonka mukaan rautatieviraston palkkaamien väliaikaisten toimihenkilöiden sopimuksia voidaan jatkaa, mahdollistaa toiminnan jatkuvuuden varmistamisen, mutta tätä periaatetta olisi sovellettava vain viraston kymmenen ensimmäisen toimintavuoden aikana, sillä suurin osa nykyisistä sopimuksista päättyy vuoteen 2010 mennessä. Vuoden 2010 jälkeen sopimukset umpeutuvat portaittain, joten toiminnan jatkuvuus on paremmin taattu. Komission hylkäämät Euroopan parlamentin tarkistukset, joita ei ole sisällytetty yhteiseen kantaan osittain tai kokonaan Tarkistus 1 rajoittaa viraston pääjohtajan oikeuttaa perustaa kaikki työryhmät, joita hän pitää tarpeellisina tehtäviensä toteuttamiseksi. Tämä kuuluu viraston perustamisasetuksen 30 artiklassa säädettyyn pääjohtajan yleiseen toimivaltaan. Tarkistuksen 4 osalta on syytä mainita, että neuvotteluissa, joissa päästiin ensimmäisessä käsittelyssä sopimukseen rautateiden yhteentoimivuudesta annettujen direktiivien uudelleen laaditusta versiosta, kolme toimielintä sopivat tarkistuksesta, jonka mukaan komissio laatii kertomuksen kansallisten turvallisuusviranomaisten ja rautatieviraston välisistä mahdollisista yhteistyöjärjestelyistä. Tätä kysymystä olisi siis tarkasteltava yksityiskohtaisemmin ennen kuin lähdetään tarkistuksessa 4 ehdotetulle tielle. Tarkistus 5: On ennenaikaista pyytää virastolta teknistä lausuntoa turvallisuusviranomaisen tekemästä kielteisestä päätöksestä, joka koskee turvallisuustodistuksen tai turvallisuusluvan myöntämistä (direktiivin nykyisessä versiossa säädetyt muutoksenhakukeinot vaikuttavat riittäviltä ja ongelmattomilta). Toisaalta yhteisen kannan uusi 21 a artikla mahdollistaa viraston tehtävien tarkentamisen sen mukaan, mikä on viraston asema ERTMS-hankkeissa. Myös tarkistus 8 liittyy viimeksi mainittuun kysymykseen. Tarkistus 6 , koska 16 a artiklan on oltava yhdenmukainen niiden säännösten kanssa, jotka hyväksytään yhteisön rautateiden turvallisuudesta annetun direktiivin 2004/49/EY muuttamisen yhteydessä (ehdotus KOM(2006)784 lopullinen – 2006/272 (COD)). Tämän artiklan on oltava linjassa teknistä yhdenmukaistamista ja vaatimustenmukaisuuden arviointia koskevan uuden lähestymistavan sekä turvallisuusjohtamisjärjestelmää (SMS) koskevan viraston äskettäisen työn kanssa. Se ei myöskään saa rajoittaa rautatieviraston tekemää vaikutusten arviointia, eikä lainsäädännössä tulisi myöskään vahvistaa liiketoimintamallia, joka voi vielä kehittyä. PÄÄTELMÄ Komissio katsoo, että 3. maaliskuuta 2008 yksimielisesti vahvistettu yhteinen kanta edistää sen ehdotuksen olennaisia tavoitteita ja peruslähestymistapaa, ja antaa näin ollen tukensa yhteiselle kannalle.